Dakarun Sojin Najeriya sun bankado wasu tarin Makamai a gidan wani tsagera ▷ Legit.ng
Dakarun Sojin Najeriya sun bankado wasu tarin Makamai a gidan wani tsagera
2 months ago 4613 views by Muhammad Auwal
Dakarun rundunar Sojan kasa na Najeriya sun bankado wasu tarin muggan makamai da suka hada da bindigu da alburusai akan hanyar Agbura zuwa Otuoke dake cikin karamar hukumar Ogbia na jihar Bayelsa, inji rahoton jaridar Daily Nigerian.
Majiyar Legit.ng ta ruwaito Sojojin sun yi wannan kame ne a yayin wani samame da suka kai a ranar lahadi, 29 ga watan Yuli, inda suka gano bindigun AK 47 guda hudu, sai kuma bindiga kirar G3 guda biyu itama.
Sai dai rahotanni sun tabbatar da cewar Sojojin sun sake gano wadansu makamai a gidan wani fitaccen tsagera daga cikin tsagerun Neja Delta mai suna Emmanuel Lawanson, inda anan ma sun gano kananan bindiga kirar Berreta guda biyu,kayan sawan Soji da alburusai da dama.
Bugu da kari a yayin samamen, Sojojin sun yi nasarar cafke wani na abokin tabargarzar Lawanson, mai suna Ebikabore Emmanuel, kamar yadda kaakakin rundunar Sojin kasa, Texas Chukwu ya bayyana.
Hausa NewsCikakken BincikeYan Fashi Da MakamiLabarin Sojojin Najeriya
Top 10 richest fuji musician in Nigeria Closing date for JAMB 2018 Givers forum Nigeria Nigerian navy ranks Top 10 richest musician in the world
28 minutes ago 79 views
2019: Gwamnonin APC 4 dake takarar kujerar Sanata